Държавен вестник, бр. 61, 2023 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  61
5. Становищата и въпросите се изпращат 
по пощата на адрес: гр. София, пл. Княз Алек­
сандър I № 1, Комисия по бюджет и финанси, 
или по електронен път на e-mail: 49_kbf@
parliament.bg. Становищата и въпросите се 
публикуват на специализирания тематичен 
сайт на интернет страницата на Народното 
събрание при спазване изискванията на За­
кона за защита на личните данни и Закона 
за защита на класифицираната информация.
III. Извършване на предварителна про-
верка по Закона за достъп и разкриване на 
документите и за обявяване на принадлеж-
ност на български граждани към Държавна 
сигурност и разузнавателните служби на 
Българската народна армия
1. Кандидатите се проверяват за принад­
лежност към органите по чл. 1 от Закона 
за достъп и разкриване на документите и 
за обявяване на принадлежност на българ­
ски граждани към Държавна сигурност и 
разузнавателните служби на Българската 
народна армия. Искането за извършване на 
предварителна проверка по чл. 27, ал. 1, т. 2 
от Закона за достъп и разкриване на доку­
ментите и за обявяване на принадлежност на 
български граждани към Държавна сигурност 
и разузнавателните служби на Българската 
народна армия се прави от председателя на 
Народното събрание.
2. Резултатите от проверката се публику­
ват на специализирания тематичен сайт на 
интернет страницата на Народното събрание.
IV. Изслушване на кандидатите
1. Преди да изслуша предложения кан­
дидат, Комисията по бюджет и финанси 
проверява представените документи и дали 
кандидатът отговаря на изискванията за 
заемане на длъжността, за която е предло­
жен.	
2. Изслушването се провежда в открито 
заседание на Комисията по бюджет и фи­
нанси, което се излъчва в реално време в 
интернет чрез интернет страницата на На­
родното събрание.
3. Кандидатите се представят от председа­
теля на Сметната палата – до седем минути 
на кандидат. Представянето включва и данни 
за специфичната подготовка, мотивацията, 
публичната репутация и обществената под­
крепа за кандидата.
4. Всеки кандидат представя концепция 
за дейността на Сметната палата с оглед на 
длъжността, за която е предложен – до 10 
минути на кандидат.
5. Комисията по бюджет и финанси про­
вежда разисквания по направените предло­
жения. Народните представители поставят 
поотделно своите въпроси към всеки канди­
дат – до две минути на народен представител. 
След изчерпване на зададените въпроси към 
съответния кандидат от всички народни 
представители кандидатът отговаря – до 10 
минути.
6. Ръководещият заседанието на Комисията 
по бюджет и финанси представя в резюме 
становищата и въпросите на лицата по чл. 90, 
ал. 4 от Правилника за организацията и дей­
ността на Народното събрание, на които не е 
получен отговор – до две минути всяко.
7. Отговор на кандидат по представените 
становища и поставените въпроси – до 10 
минути.
8. Комисията може да изисква допълни­
телна информация както от кандидат, така и 
от съответен компетентен орган.
9. От изслушването се изготвя пълен сте­
нографски протокол, който се публикува на 
специализирания тематичен сайт на интернет 
страницата на Народното събрание.
10. Комисията на основание чл. 90, ал. 5, 
изречение второ от Правилника за органи­
зацията и дейността на Народното събрание 
изготвя доклад от изслушването на канди­
датите. Към доклада се прилагат проекти 
на решения за избор на всеки кандидат за 
съответната длъжност.
11. Отказът на кандидат от участие в из­
слушването или неговото оттегляне от вно­
сителя не спира процедурата по отношение 
на другите кандидати.
V. Избор на заместник-председатели и 
членове на Сметната палата от Народното 
събрание
1. Заседанието се излъчва в реално време 
в интернет чрез интернет страницата на На­
родното събрание. С решение на Народното 
събрание на заседанието присъстват предло­
жените кандидати.
2. Народното събрание изслушва в резюме 
внесения доклад на Комисията по бюджет и 
финанси.
3. Всеки кандидат се представя от предсе­
дателя на Сметната палата – до седем минути 
за всеки.
4. Провеждат се разисквания по реда на 
Правилника за организацията и дейността на 
Народното събрание.
5. Гласуването е явно чрез компютризира­
ната система за гласуване.
6. Кандидат се смята за избран, ако е по­
лучил повече от половината от гласовете на 
присъстващите народни представители.
7. Ако кандидат не получи необходимите 
гласове за избор на съответната длъжност, 
Народното събрание приема решение за от­
криване на нова процедура за избор.
8. Когато кандидат се откаже от участие в 
избора преди гласуване на кандидатурата му 
от Народното събрание, Народното събрание 
приема решение за откриване на нова про­
цедура за избор на кандидат за съответната 
длъжност.